अखिलेश यादव के इस बयान पर पलटवार करते हुए योगी सरकार के औद्योगिक विकास मंत्री सतीश महाना ने कहा है कि अखिलेश यादव को हर अच्छी योजनाओं का श्रेय लेने की आदत पड़ गई है. महाना ने कहा कि अखिलेश यादव जिस पूर्वाचल एक्सप्रेस-वे के शिलान्यास की बात कर रहे हैं, उसमें उनकी तैयारी आधी-अधूरी थी। उनके समय में जमीन के अधिग्रहण के बिना ही सिविल टेंडर जारी कर दिए गए थे, जबकि नियम यह है कि जब तक एक्सप्रेस-वे की 90 फीसदी जमीन का अधिग्रहण नहीं हो जाता है तब तक टेंडर जारी नही किए जाते हैं.